**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ**

Οι αναπληρωτές εκπαιδευτικοί προσέρχονται στις σχολικές μονάδες για ανάληψη υπηρεσίας με τα ακόλουθα δικαιολογητικά:

* **Πρόσφατες πρωτότυπες ιατρικές γνωματεύσεις (ΑΔΑ****:Ω6ΨΖ4653ΠΣ-Λ0Ζ) – που έχουν εκδοθεί μετά την 1η/07/2020**

**α)** **παθολόγου ή γενικού ιατρού και**

**β) ψυχιάτρου**

***δημοσίου είτε ιδιωτών*** στις οποίες να πιστοποιείται η υγεία του εκπαιδευτικού και η ικανότητά του να ασκήσει διδακτικά ή του μέλους Ε.Ε.Π.-Ε.Β.Π ν’ ασκήσουν υποστηρικτικά καθήκοντα *(όπως προβλέπονται από τη ρύθμιση του νόμου 4210/2013 με την οποία καταργήθηκε η πιστοποίηση από τις αρμόδιες υγειονομικές αρχές) .*

**Η προσκόμιση ιατρικών γνωματεύσεων αποτελεί απαραίτητη προϋπόθεση για την ολοκλήρωση της διαδικασίας ανάληψης υπηρεσίας και για την ένταξη των αναπληρωτών στο σύστημα μισθοδοσίας.**

* Φωτοτυπία **αστυνομικής ταυτότητας.**
* Φωτοαντίγραφο του **πτυχίου**. *Σε περίπτωση ξενόγλωσσου πτυχίου απαιτείται και η μετάφραση, ο ΔΟΑΤΑΠ καθώς και το απολυτήριο ελληνικού Λυκείου.*
* **Υπεύθυνη δήλωση**
* Φωτοτυπία αποδεικτικού για : **α) Α.Φ.Μ β) Α.Μ.Κ.Α γ) Α.Μ.ΙΚΑ.**
* Φωτοτυπία **Αριθμού Λογ. Τράπεζας με το ΙΒΑΝ**, **με πρώτο δικαιούχο τον/την αναπληρωτή/τρια εκπαιδευτικό.** (Στην περίπτωση αναπληρωτών **ΕΣΠΑ & ΠΔΕ**, ως τράπεζα μισθοδοσίας ορίζεται **ΑΠΟΚΛΕΙΣΤΙΚΑ** η **ΕΘΝΙΚΗ ΤΡΑΠΕΖΑ**)
* **Πιστοποιητικό Στρατολογίας τύπου** **Α΄**(για τους άντρες), εφόσον υπάρχει**-** σε κάθε άλλη περίπτωση αναζητείται αυτεπάγγελτα**.**
* **Πιστοποιητικό Οικογενειακής Κατάστασης** (**τελευταίου τριμήνου**) από το Δήμο **(μόνο για τους έχοντες τέκνα)**. Στη περίπτωση σπουδαζόντων τέκνων (άνω των 18 και κάτω των 24 ετών) ή υπηρετούντων τη στρατιωτική θητεία , ο/η εκπ/κός προσκομίζει πρόσφατη βεβαίωση φοίτησης ή υπηρέτησης .
* **Βεβαιώσεις προϋπηρεσίας:** ο/η εκπ/κός συμπληρώνει τη σχετική αίτηση για αναγνώριση προϋπηρεσίας / συνάφειας μεταπτυχιακού ή διδακτορικού τίτλου , σύμφωνα με τα φωτοαντίγραφα βεβαιώσεων προϋπηρεσίας **δημόσιας ή/και ιδιωτικής** που καταθέτει φέτος, για κάθε έτος χωριστά από τις αντίστοιχες διευθύνσεις *(και όχι συγκεντρωτικά από το ΟΠΣΥΔ)*. *Βεβαιώσεις από ιδιωτικά εκπαιδευτικά ιδρύματα* *μπορούν να συμπεριλαμβάνουν παραπάνω από ένα σχολικό έτος δεδομένου ότι έχουν εκδοθεί από την Δ/νση Εκπαίδευσης στην οποία υπάγεται το ιδιωτικό*.Επισημαίνουμε ότι οι βεβαιώσεις προϋπηρεσίας κατατίθενται εκ νέου κάθε χρόνο από τους αναπληρωτές εκπαιδευτικούς ανεξάρτητα αν είχαν κατατεθεί κάποια στιγμή στο παρελθόν στην ίδια Δ/νση Εκπαίδευσης **.**

**Προκειμένου να αναγνωριστούν οι βεβαιώσεις προϋπηρεσίας του φορέα απασχόλησης για μισθολογική εξέλιξη, θα πρέπει σε αυτές να αναγράφονται:**

- οι αποφάσεις πρόσληψης και απόλυσης

- η ιδιότητα με την οποία υπηρετήσατε (π.χ ΠΕ-70 Δασκάλων)

- η σχέση εργασίας (είδος σύμβασης, πχ. Σύμβαση ιδιωτικού δικαίου ορισμένου χρόνου)

- το ωράριο εργασίας (πλήρες ή μειωμένο) και το υποχρεωτικό πλήρες ωράριο (σε περίπτωση εργασίας με

μειωμένο ωράριο)

- η διάρκεια των προϋπηρεσιών αυτών (π.χ 9 μήνες και 15 ημέρες) .

**Για προϋπηρεσία σε φορείς** της παραγράφου 1 του άρθρου 7 του Ν.4354/2015 (Δημόσιο, ΟΤΑ, ΝΠΔΔ, ΝΠΙΔ και ΔΕΚΟ), βεβαίωση στην οποία θα αναφέρεται η νομική μορφή του φορέα και αν αυτός υπάγεται στο πεδίο εφαρμογής της ανωτέρω παραγράφου.

Για προϋπηρεσία που έχει αποκτηθεί σε σχολεία της Α΄/θμιας και Β΄/θμιας εκπαίδευσης αρκεί η βεβαίωση που έχει εκδοθεί από την αντίστοιχη Δ/νση Εκπ/σης.

Προϋπηρεσίες που αφορούν **συμβάσεις μίσθωσης έργου δεν προσμετρούνται** για μισθολογική εξέλιξη.

**Σας εφιστούμε την προσοχή ότι δεν θα προβαίνουμε στην αναγνώριση προϋπηρεσιών για μισθολογική κατάταξη, χωρίς τις απαιτούμενες βεβαιώσεις.**

* Τα σχετικά ένσημα και φωτοτυπία αυτών (τα πρωτότυπα ένσημα επιστρέφονται στην/στον ενδιαφερόμενη/νο) ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η παραπάνω προϋπηρεσία ήσασταν ασφαλισμένος/η. ***(Το εν λόγω έγγραφο αποτελεί προϋπόθεση για την προσμέτρηση της προϋπηρεσίας σύμφωνα με το Ν.4354/2015*** , Φ.Ε.Κ.176/τ.Α΄/16-12-2015)
* Φωτοαντίγραφο του **μεταπτυχιακού ή και διδακτορικού τίτλου** *(σε περίπτωση που υπάρχει)*όπου αναγράφεται η ημερομηνία κτήσης και η γενική αριθμητική βαθμολογία. (Αν δεν υπάρχει αριθμητική βαθμολογία στον τίτλο σπουδών, προσκομίζεται επιπλέον και βεβαίωση-πιστοποιητικό αναλυτικής βαθμολογίας). Επίσης, φωτοαντίγραφο του προγράμματος σπουδών.

*Σε περίπτωση ξενόγλωσσου μεταπτυχιακού απαιτείται* ***και επίσημη μετάφραση*** *του τίτλου από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο, καθώς και αντίγραφο Πράξης αναγνώρισης από τον Δ.Ο.Α.Τ.Α.Π. ή το Ι.Τ.Ε.*

**ΟΙ ΑΙΤΗΣΕΙΣ ΜΕ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΘΑ ΚΑΤΑΤΕΘΟΥΝ ΑΠΟ ΤΟΥΣ ΕΝΔΙΑΦΕΡΟΜΕΝΟΥΣ ΣΤΗ ΣΧΟΛΙΚΗ ΜΟΝΑΔΑ ΤΟΠΟΘΕΤΗΣΗΣ ΤΟΥΣ ΚΑΤΑ ΤΗΝ ΑΝΑΛΗΨΗ ΥΠΗΡΕΣΙΑΣ** ΚΑΙ ΑΦΟΥ **ΠΡΩΤΟΚΟΛΛΗΘΟΥΝ,**ΘΑ **ΔΙΑΒΙΒΑΣΤΟΥΝ ΣΤΗΝ ΑΡΜΟΔΙΑ ΔΙΕΥΘΥΝΣΗ ΕΚΠΑΙΔΕΥΣΗΣ.**

ΣΤΗ ΣΥΝΕΧΕΙΑ Η ΔΙΕΥΘΥΝΣΗ ΕΚΠΑΙΔΕΥΣΗΣ ΘΑ ΤΑ ΔΙΑΒΙΒΑΣΕΙ ΣΤΟ ΑΡΜΟΔΙΟ ΥΠΗΡΕΣΙΑΚΟ ΣΥΜΒΟΥΛΙΟ (ΠΥΣΔΕ ή Π.Υ.Σ.Ε.Ε.Π. ΔΥΤΙΚΗΣ ΕΛΛΑΔΑΣ)

**Οι αιτήσεις (αναγνώρισης προϋπηρεσίας – αναγνώρισης συνάφειας μεταπτυχιακού/διδακτορικού τίτλου) είναι ξεχωριστές.** Αυτό σημαίνει ότι σε κάθε αίτηση πρέπει να αριθμούνται και να επισυνάπτονται όλα τα απαραίτητα δικαιολογητικά , καθώς κάθε αίτηση λαμβάνει διαφορετικό αριθμό πρωτοκόλλου.

**ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ ΚΑΤΑ ΠΕΡΙΠΤΩΣΗ**

Α. Δικαιολογητικά για αναγνώριση προϋπηρεσίας για μισθολογική εξέλιξη

Σύμφωνα με το αριθμ. πρωτ. 169228/Ε2/12-1016 (ΑΔΑ: 67NΓ4653ΠΣ-9ΗΤ) έγγραφο του ΥΠ.Π.Ε.Θ. Επιτελική Δομή ΕΣΠΑ /Τομέας Παιδείας με θέμα: «Διευκρινήσεις σχετικά με την εφαρμογή του ν.4354/20015 στους αναπληρωτές εκπαιδευτικούς» για την αναγνώριση προϋπηρεσίας **ο ενδιαφερόμενος/η θα πρέπει να προσκομίσει**:

α) αίτηση συμπληρωμένη

β) Βεβαίωση ενσήμων ΕΦΚΑ τύπου ΑΣΕΠ ή καρτέλα ασφαλισμένου(Στην περίπτωση που κατατίθεται καρτέλα ασφαλισμένου θα πρέπει να προκύπτει από τη βεβαίωση εργοδότη το ΑΜΕ/ΑΜΟΕ του εργοδότη)

γ) Βεβαιώσεις προϋπηρεσίας από ΔΔΕ/ΔΠΕ/ΚΕΣΥ/ΠΔΕ

δ) Για προϋπηρεσίες που έχουν παρασχεθεί εκτός εκπαίδευσης και αναγνωρίζονται για μισθολογική εξέλιξη από τις κείμενες διατάξεις **απαιτείται Βεβαίωση από τον φορέα απασχόλησης όπου να προκύπτει με απόλυτη σαφήνεια:**

***Η ιδιότητα με την οποία υπηρέτησαν, η σχέση εργασίας, το ωράριο εργασίας*** (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο) **και η διάρκεια των προϋπηρεσιών** αυτών. Στη βεβαίωση θα πρέπει επίσης να αναφέρεται **η νομική μορφή του φορέα** απασχόλησης, καθώς και **εάν υπάγεται στο πεδίο εφαρμογής της Παραγράφου 1 του Άρθρου 7 του Ν. 4354/2015.**

Για προϋπηρεσίες που έχουν προσφερθεί σε σχολικές μονάδες Πρωτοβάθμιας ή/και Δευτεροβάθμιας Εκπαίδευσης, **δεν απαιτείται προσκόμιση της ανωτέρω βεβαίωσης**, καθώς υπάγονται στη περίπτωση (η) της παραγράφου 1 του άρθρου 7 του Ν. 4354/2015.

**Β. Δικαιολογητικά για αναγνώριση συνάφειας μεταπτυχιακού /διδακτορικού τίτλου**

**Μεταπτυχιακός Τίτλος**

α) αίτηση συμπληρωμένη

β) Μεταπτυχιακό τίτλος (σε περίπτωση ξενόγλωσσου τίτλου και Απόφαση ΔΟΑΤΑΠ)

γ) Πρόγραμμα σπουδών ( εφόσον κρίνεται απαραίτητο).

δ )Αναλυτική βαθμολογία

Διδακτορικός Τίτλος

α) αίτηση συμπληρωμένη

β ) Διδακτορικός τίτλος (σε περίπτωση ξενόγλωσσου τίτλου και Απόφαση ΔΟΑΤΑΠ)

γ) Περίληψη διδακτορικής διατριβής

δ) Ονόματα Τριμελούς εξεταστικής επιτροπής

Όλα τα δικαιολογητικά κατατίθενται σε ευκρινή φωτοαντίγραφα .

**ΠΡΟΣΟΧΗ!:**

Οι αναπληρώτριες εκπαιδευτικοί (πλήρους και μειωμένου ωραρίου) που:

1. βρίσκονται **σε άδεια κύησης ή λοχείας** (όχι όσες εγκυμονούν, μόνο όσες είναι ήδη σε άδεια)
2. δικαιούνται και επιθυμούν **να κάνουν χρήση της άδειας μητρότητας ή της άνευ αποδοχών για ανατροφή τέκνου**, ή
3. βρίσκονται σε **μακροχρόνια αναρρωτική άδεια**, λόγω επαπειλούμενης κύησης ή άλλου ιατρικού ιστορικού

**δεν θα αναλάβουν υπηρεσία στη σχολική μονάδα και θα προσέλθουν από την Τρίτη 01/09/2020 έως την Τετάρτη 02/09/2020 στα γραφεία της Διεύθυνσης (08:00π.μ-12:00μ.μ) για να ολοκληρώσουν τη διαδικασία ανάληψης υπηρεσίας, φέροντας μαζί τους ΟΛΑ τα προαναφερθέντα δικαιολογητικά. Επιπλέον:**

* *Οι αναπληρώτριες που βρίσκονται σε* ***άδεια κύησης*** *πρέπει να έχουν μαζί τους* ***γνωμάτευση θεράποντος ιατρού*** *όπου θα αναγράφεται η* ***ΠΗΤ*** *(πιθανή ημερομηνία τοκετού, ή την αντίστοιχη* ***απόφαση του ΙΚΑ)****.*
* *Οι αναπληρώτριες που βρίσκονται σε* ***άδεια λοχείας*** *πρέπει να έχουν μαζί τους την* ***απόφαση του ΙΚΑ*** *που αναφέρει το ακριβές διάστημα της άδειας.*
* *Οι αναπληρωτές που βρίσκονται σε* ***μακροχρόνια αναρρωτική*** *πρέπει να έχουν την* ***αντίστοιχη ιατρική γνωμάτευση από δημόσιο φορέα υγείας****.*

Η **υποβολή όλων των δικαιολογητικών** **είναι απαραίτητη,** καθώς διενεργούνται υποχρεωτικοί έλεγχοι τόσο από το Υ.ΠΑΙ.Θ. & την Ε.Δ.ΕΛ. όσο και έλεγχοι γνησιότητας.

Από τη Δ/νση Δ.Ε. ΑΧΑΙΑΣ